અમદાવાદની દિવાન બલ્લુભાઈ સ્કૂલમાં બારમાં ધોરણ સુધી કરનારા આશિષભાઈ કહે છે કે હું ભણવામાં બહુ રસ લેવા કરતા ફરવામાં અને મસ્તી કરવામાં વધુ રસ લેતો હતો, પરંતુ માર્ક સારા આવતા હતા, તેથી કોઈનું સાંભળવાની નોબત આવતી નહોતી, મને શાળામાં વર્ગમાં સતત પાઠ્ય પુસ્તકિયા જ્ઞાન કરતા બહારના જ્ઞાનમાં વધુ રસ પડતો, તેથી લાઈબ્રેરીમાં જઈ વિવિધ પુસ્તકો વાંચતો રહેતો, અમદાવાદની માણેકલાલ જેઠાલાલ લાઈબ્રેરીમાં વેકેશનમાં સવારથી સાંજ વાંચતો રહેતો અને લાઈબ્રેરી બંધ થાય પછી જ બહાર આવતો.